جمهورباشقانی رجب طیب اردوغان، تورکیه-صربیستان یوکسئک دوزئیلی ایشبیرلیگی کونسئی‌نین ایکینجی توپلانتی‌سینا قاتیلماق اوچون صاباح (07.10.2019) صربیستان" گئده‌جک.
ایررتیباطات رهبرلیگین‌دن وئریلن معلوماتا گؤره، اردوغان ایله صربیستان پرزیدنتی آلکساندر ووجیج‌ین رهبرلیگی آلتیندا کئچیریله‌جک تورکیه-صربیستان یوکسک سویه‌لی امکداش‌لیق شوراسی‌نین ایکینجی ایجلاسینا، ایلگیلی ناظیر و رسمی مقاملار دا قاتیلاجاق.
ایکیطرف‌لی علاقه‌لرین بوتون اؤلچولری ایله احاطه‌لی شکیلده نظردن کئچیریله‌جگی گؤروشمه‌لر، ایش بیرلیگی‌نین درینلشدیریلمه‌سی اوچون آتیلا‌جاق آددیم‌لار موذاکیره اولونا‌جاق، منطقه و اولوسلار آراسی مسئله‌لر باره‌ده ده فیکیر موبادیله‌سی آپاریلا‌جاق.
تورکیه-صربیستان آراسیندا دیپلوماتیک موناسیبت‌لرین تسیس ائدیلمه‌سی‌نین 140ینجی ایلی‌نین قئید اولوندوغو دؤورده ایجرا ائدیله‌جک اولماسینا گؤره آیری بیر اؤنم داشییان 7-8 اوکتوبرداکی سفر چرچیوه‌سینده، تورکیه-صربیستان ایش فورومو دا کئچیریله‌جک.
سفرده، تورک امکداش‌لیق و کووردیناسیون آژانسی رهبرلیگی (تیکا) طرفین‌دن صربیستاندا حیاتا کئچیریلن لاییحه‌لرین یاناشی تورک شیرکت‌لرینه یارادیلان کارخانالارین آچیلیشی ایله موختلیف تمل قویما مراسیم‌لری‌نین کئچیریلمه‌سی ده پلانلاشدیریلیر.
سفر چرچیوه‌سینده، بالکان‌لاردا باریش و ثابت‌لیگی گوجلن‌دیرمک مقصدیله یارادیلان تورکیه-بوسنا/هرسک-صیربیستان اوچلو ذیروه توپلانتی‌سی‌نین دا پرزیدنت اردوغان صربیستان پرزیدنتی ووجیج ایله بوسنی و هرزگووئین پرزیدنت شوراسی‌نین باشقانی زلژکو کومسیج و عضو‌لری‌نین قاتیلیمی ایله بلگراددا کئچیریلمه‌سی گؤزلنیلیر.
سارایبوسنی-بلگراد اوتو یولونون تمل قویما مراسیمی‌نین ده ایجلاس موناسیبتیله لیدرلرین قاتیلیمی ایله کئچیریلمه‌سی نظرده توتولور.
